गोल्डन टेंपल पहुंचे थे दोनों, सामने आया इनसाइड वीडियो
परिणीति चोपड़ा और आम आदमी पार्टी (आप) नेता राघव चड्ढा सगाई के बाद इन दिनों अपनी शादी की तैयारियों में काफी व्यस्त हैं। हालही में दोनों अमृतसर के स्वर्ण मंदिर पहुंचे थे। इसी बीच दोनों का एक वीडियो सामने आया है, जिसमें परिणीति- राघव काBoth had reached Golden Temple, inside video surfaced
परिणीति चोपड़ा और आम आदमी पार्टी (आप) नेता राघव चड्ढा सगाई के बाद इन दिनों अपनी शादी की तैयारियों में काफी व्यस्त हैं। हाल ही में दोनों अमृतसर के स्वर्ण मंदिर पहुंचे थे। इसी बीच दोनों का एक वीडियो सामने आया है, जिसमें उनका अमृतसर एयरपोर्ट पर जोरदार स्वागत किया जा रहा है।
परिणीति और राघव शुक्रवार, 30 जून को अमृतसर पहुंचे थे। इस दौरान दोनों सुरक्षाकर्मियों से घिरे हुए नजर आ रहे हैं। जैसे ही वह बाहर पहुंचे, कुछ अधिकारियों सहित बड़ी संख्या में लोग उनका फूलों का गुलदस्ता देकर स्वागत करते हुए दिखाई दिए। लुक की बात करे तो परिणीति बेज कुर्ता पजामा में दिखाई दे रही हैं। वहीं राघव हमेशा की तरह व्हाइट कुर्ता- पजामा और नेहरु जैकेट में नजर आए।
फैंस ने किए कमेंट
इस वीडियो पर एक प्रशंसक ने कमेंट करते हुए लिखा,' दोनों की जोड़ी बहुत अच्छी है'। दूसरे ने लिखा,' खूबसूरत जोड़ी, भगवान भला करे'। तो वहीं तीसरे यूजर ने परिणीति की तारीफ करते हुए लिखा, 'इस सूट में कितनी क्यूट लग रही हैं ये'।
गुरद्वारे में राघव परिणीति ने धोए बर्तन 
इससे पहले दोनों का गोल्डन टेंपल के अंदर का एक इनसाइड वीडियो भी सामने आया था, जिसमें दोनों मंदिर में सेवा करते नजर आ रहे थे। वीडियो में राघव-परिणीति लंगर में बर्तन धोते और दूसरों की मदद करते हुए दिखाई दिए।
इस दौरान परिणीति व्हाइट सलवार सूट में दिखीं। उन्होंने अपने सिर को दुपट्टे से ढक रखा था। वहीं, राघव व्हाइट कुर्ता पजामा और ग्रे कलर की नेहरू जैकेट में दिखे। उन्होंने भी अपने सिर को ऑरेंज स्कार्फ से ढक रखा था।
13 मई को दिल्ली में की थी सगाई 
राघव-परिणीति ने 13 मई को दिल्ली के कपूरथला हाउस में सगाई की थी। सगाई में दिल्ली में मुख्यमंत्री अरविंद केजरीवाल व पंजाब के मुख्यमंत्री भगवंत मान भी पहुंचे थे। मीडिया रिपोर्ट्स के मुताबिक कपल इस साल उदयपुर में शादी कर सकते हैं। दोनों ने डेस्टिनेशन वेडिंग की प्लानिंग की है। हालांकि अभी तक दोनों ने शादी की तारीख की घोषणा नहीं की है, मगर कयास लगाए जा रहे हैं कि यह शादी सिंतबर या नवंबर में हो सकती है।
